CELEX: 32016D2232
Language: el
Date: 2016-12-06 00:00:00
Title: Απόφαση (ΕΕ) 2016/2232 του Συμβουλίου, της 6ης Δεκεμβρίου 2016, για την υπογραφή, εξ ονόματος της Ένωσης, και την προσωρινή εφαρμογή της συμφωνίας πολιτικού διαλόγου και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κούβας, αφετέρου

13.12.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               LI 337/1
            
         ΑΠΌΦΑΣΗ (ΕΕ) 2016/2232 ΤΟΥ ΣΥΜΒΟΥΛΊΟΥ
   της 6ης Δεκεμβρίου 2016
   για την υπογραφή, εξ ονόματος της Ένωσης, και την προσωρινή εφαρμογή της συμφωνίας πολιτικού διαλόγου και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κούβας, αφετέρου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 31 παράγραφος 1 και το άρθρο 37,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως τα άρθρα 207 και 209, σε συνδυασμό με το άρθρο 218 παράγραφος 5 και το άρθρο 218 παράγραφος 8 δεύτερο εδάφιο,
   Έχοντας υπόψη την πρόταση της Ευρωπαϊκής Επιτροπής και της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 10 Φεβρουαρίου 2014 το Συμβούλιο εξουσιοδότησε την Επιτροπή να αρχίσει διαπραγματεύσεις με τη Δημοκρατία της Κούβας για μια συμφωνία πολιτικού διαλόγου και συνεργασίας.
            
         
               (2)
            
            
               Οι διαπραγματεύσεις για τη συμφωνία ήταν επιτυχείς και η συμφωνία πολιτικού διαλόγου και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κούβας, αφετέρου, μονογραφήθηκε στις 11 Μαρτίου 2016.
            
         
               (3)
            
            
               Το άρθρο 86 παράγραφος 3 της συμφωνίας προβλέπει την προσωρινή εφαρμογή της πριν από την έναρξη ισχύος της.
            
         
               (4)
            
            
               Ως εκ τούτου, η συμφωνία θα πρέπει να υπογραφεί εξ ονόματος της Ένωσης και να εφαρμοστεί σε προσωρινή βάση, μέχρι να ολοκληρωθούν οι διαδικασίες σύναψής της.
            
         
               (5)
            
            
               Η προσωρινή εφαρμογή μερών της συμφωνίας δεν προδικάζει την κατανομή αρμοδιοτήτων μεταξύ της Ένωσης και των κρατών μελών της σύμφωνα με τις Συνθήκες. Θα πρέπει επίσης να εναρμονίζεται με τη φύση της ενωσιακής αρμοδιότητας, και ιδίως όσον αφορά θέματα αναφερόμενα στους τίτλους IV έως VII του μέρους III της συμφωνίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή εξ ονόματος της Ευρωπαϊκής Ένωσης της συμφωνίας πολιτικού διαλόγου και συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Δημοκρατίας της Κούβας, αφετέρου, με την επιφύλαξη της σύναψης της εν λόγω συμφωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία εξ ονόματος της Ένωσης.
   Άρθρο 3
   Μέχρι να τεθεί σε ισχύ η συμφωνία κατά το άρθρο 86 παράγραφος 3 αυτής και με την επιφύλαξη των κοινοποιήσεων που προβλέπονται εκεί, τα εξής μέρη της συμφωνίας θα εφαρμοστούν προσωρινώς (1) ανάμεσα στην Ένωση και τη Δημοκρατία της Κούβας, αλλά μόνο στον βαθμό που καλύπτουν θέματα που εμπίπτουν στην αρμοδιότητα της Ένωσης, περιλαμβανομένων και των θεμάτων που εμπίπτουν στην αρμοδιότητα της Ένωσης να διαμορφώνει και να εφαρμόζει μια κοινή εξωτερική πολιτική και πολιτική ασφαλείας.
   
               —
            
            
               μέρη I έως IV, και
            
         
               —
            
            
               μέρος V, στον βαθμό που οι διατάξεις του περιορίζονται στον στόχο να διασφαλισθεί η προσωρινή εφαρμογή της συμφωνίας.
            
         Παρά το πρώτο εδάφιο του παρόντος άρθρου, τα εξής άρθρα δεν εφαρμόζονται προσωρινά:
   
               —
            
            
               άρθρο 29,
            
         
               —
            
            
               άρθρο 35,
            
         
               —
            
            
               άρθρο 55 στον βαθμό που αφορά τη συνεργασία στις θαλάσσιες μεταφορές,
            
         
               —
            
            
               άρθρο 58,
            
         
               —
            
            
               άρθρο 71 στον βαθμό που αφορά την ασφάλεια των συνόρων, και
            
         
               —
            
            
               άρθρο 73 στον βαθμό που αφορά τη συνεργασία σε μη γεωργικές γεωγραφικές ενδείξεις.
            
         Άρθρο 4
   Η παρούσα απόφαση αρχίζει να ισχύει την επομένη της έκδοσής της.
   
      Βρυξέλλες, 6 Δεκεμβρίου 2016.
      
         
            Για το Συμβούλιο
         
         
            Ο Πρόεδρος
         
         P. KAŽIMÍR
      
   
   
      (1)  Η ημερομηνία προσωρινής εφαρμογής της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.